ഇടുക്കി ഏലത്തോട്ടങ്ങളില് ബാലവേല ഉണ്ടെന്ന് പരാതി ജില്ലാ ഭരണകൂടം അന്വേഷണം ആരംഭിച്ചു ഇടുക്കി: ഇടുക്കിയിലെ ഏലതോട്ടങ്ങളിലേയ്ക്ക് തമിഴ്നാട്ടില് നിന്നും കുട്ടികളെ ബാലവേലയ്ക്ക് എത്തിയ്ക്കുന്നതായി റിപ്പോര്ട്ടുകള്. ഇത് സംബന്ധിച്ച് കൂടുതല് അന്വേഷണത്തിനായി ജില്ലാ ഭരണകൂടവും, ശിശുക്ഷേമ സമിതിയും നടപടി ക്രമങ്ങള് ആരംഭിച്ചു. തമിഴ്നാട്ടില് നിന്നും ദിവസേന വാഹനങ്ങളില് എത്തുന്ന തൊഴിലാളികള്ക്കൊപ്പമാണ് ഏലത്തോട്ടത്തിലെ ജോലികള്ക്കായി കുട്ടികളേയും എത്തിയ്ക്കുന്നതെന്ന് ജില്ലാ പ്രസിഡന്റ് ജിജി കെ ഫിലിപ്പ് വ്യക്തമാക്കി. ആയിരകണക്കിന് തൊഴിലാളികള് തമിഴ്നാട്ടില് നിന്നും ഏലതോട്ടങ്ങളിലെ ജോലികള്ക്കായി ദിവസേന എത്തി മടങ്ങുന്നുണ്ട്. ഇവര്ക്കൊപ്പം കുട്ടികളും കടന്നു വരുന്നതായാണ് സൂചനകള്. 12 നും 15 നും ഇടയില് പ്രായമുള്ള കൌമാരക്കാരായ കുട്ടികളെ തോട്ടങ്ങളില് പണിയെടുപ്പിയ്ക്കുന്നതായാണ് ജില്ലാ ഭരണകൂടത്തിന് വിവരം ലഭിച്ചിരിക്കുന്നത്. ഇത് സംബന്ധിച്ച് ചെക്ക് പോസ്റ്റുകളില് പരിശോധന നടത്തിയിരുന്നു. അടുത്ത ദിവസങ്ങളില് തോട്ടങ്ങളില് പരിശോധന ഉണ്ടാകുമെന്നും അധികൃതര് വ്യക്തമാക്കി.The post ഇടുക്കി ഏലത്തോട്ടങ്ങളില് ബാലവേല ഉണ്ടെന്ന് പരാതി ജില്ലാ ഭരണകൂടം അന്വേഷണം ആരംഭിച്ചു first appeared on MalayalamExpressOnline.